钦定古今图书集成/明伦汇编/闺媛典/第139卷 > 洪瑚妻杨氏
## 钦定古今图书集成/明伦汇编/闺媛典/第139卷 > 洪瑚妻杨氏

按《金华府志》：杨氏年十九，适洪瑚，甫三岁而夫亡，子
安方数月，舅姑以氏少为虑，氏誓曰：“父尝以列女传
教我，虽愚亦稍知所处也。”自是不事容饰，闭户绩纺，
抚孤成立。有司申请，旌其门。

===冯玨妻王氏===按《金华府志》：“王氏，冯玨妻。生子永甫十月，夫亡。父母
怜其少而贫苦，令更嫁。氏剪发毁容，誓死不听，昼夜
纺绩，孝养舅姑，抚孤成立。寡居四十六年，始终一节。
有司奏请旌表。”